Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 799/12/4401	Komárno, 30.5.2013
EEČ : 2-30-107-2013

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b) a iné Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Komárno
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1/	ako zodpovedná osoba konajúca za spoločnosť XXXXX spol. s r.o. so sídlom spoločnosti XXXXX, XXXXX, so sídlom prevádzky XXXXX, IČO: XXXXX zadržal a neodviedol za zamestnancov zrazené poistné na nemocenské poistenie, starobné poistenie, príspevky na starobné dôchodkové sporenie, invalidné poistenie a poistenie v nezamestnanosti v súlade s § 141 odsek 2 zákona č. 461/2003 Z. z. o sociálnom poistení v znení neskorších predpisov určenému príjemcovi Sociálnej poisťovni, pobočka XXXXX, Petőfiho 7, XXXXX, a to za obdobie mesiacov:
- máj 2012 v sume 4.186,34 EUR splatné dňa 02.07.2012, júl 2012 v sume 1.184,01 EUR splatné dňa 31.08.2012, august 2012 v sume 1.177,53 EUR splatné dňa 01.10.2012, september 2012 v sume 1.018,33 EUR splatné dňa 31.10.2012, október 2012 v sume 653,02 EUR splatné dňa 31.10.2012, teda neodviedol zrazené poistné za zamestnancov subjektu v celkovej sume 8.219,23 EUR,
2/	ďalej po tom, čo mu ako zodpovednej osobe konajúcej za spoločnosť XXXXX spol. s r.o. so sídlom spoločnosti XXXXX, XXXXX, so sídlom prevádzky XXXXX, IČO: XXXXX vznikla povinnosť na poistnom na sociálne poistenie a na príspevku na starobné dôchodkové sporenie, a to za obdobie mesiacov:
- jún 2012 v sume 3,00 EUR splatné dňa 31.07.2012, júl2012 v sume  3.202,19 EUR splatné dňa 31.08.2012, august 2012 v sume 3.184,96 EUR splatné dňa 01.10.2012, september 2012 v sume 2.760,21 EUR splatné dňa 31.10.2012, október 2012 v sume 1.771,44 EUR splatné dňa 31.10.2012, túto určenému príjemcovi Sociálnej poisťovni pobočke XXXXX, so sídlom XXXXX, Petőfiho 7 nezaplatil, čím spôsobil ujmu na štátnom rozpočte Slovenskej republiky celkom vo výške 10.921,80 EUR,

lebo zanikla trestnosť činu

Odôvodnenie:
	Uznesením vyšetrovateľa OKP OEK XXXXX (ďalej len vyšetrovateľ) ČVS:ORP-958/OEK-KN-2012 zo dňa 18.04.2013 bolo podľa § 206 ods.1 Trestného poriadku vznesené obvinenie XXXXX za zločin neodvedenia dane a poistného podľa § 277 ods.1, ods.2 písm.b) Tr.zákona a prečin nezaplatenia dane a poistného podľa § 278 ods.1 Tr. zákona, ktorých sa mal dopustiť tým, že
1/	ako zodpovedná osoba konajúca za spoločnosť XXXXX spol. s r.o. so sídlom spoločnosti XXXXX, XXXXX, so sídlom prevádzky XXXXX, IČO: XXXXX zadržal a neodviedol za zamestnancov zrazené poistné na nemocenské poistenie, starobné poistenie, príspevky na starobné dôchodkové sporenie, invalidné poistenie a poistenie v nezamestnanosti v súlade s § 141 odsek 2 zákona č. 461/2003 Z. z. o sociálnom poistení v znení neskorších predpisov určenému príjemcovi Sociálnej poisťovni, pobočka XXXXX, Petőfiho 7, XXXXX, a to za obdobie mesiacov:
- máj 2012 v sume 4.186,34 EUR splatné dňa 02.07.2012, júl 2012 v sume 1.184,01 EUR splatné dňa 31.08.2012, august 2012 v sume 1.177,53 EUR splatné dňa 01.10.2012, september 2012 v sume 1.018,33 EUR splatné dňa 31.10.2012, október 2012 v sume 653,02 EUR splatné dňa 31.10.2012, teda neodviedol zrazené poistné za zamestnancov subjektu v celkovej sume 8.219,23 EUR,
2/	ďalej po tom, čo mu ako zodpovednej osobe konajúcej za spoločnosť XXXXX spol. s r.o. so sídlom spoločnosti XXXXX, XXXXX, so sídlom prevádzky XXXXX, IČO: XXXXX vznikla povinnosť na poistnom na sociálne poistenie a na príspevku na starobné dôchodkové sporenie, a to za obdobie mesiacov:
- jún 2012 v sume 3,00 EUR splatné dňa 31.07.2012, júl2012 v sume  3.202,19 EUR splatné dňa 31.08.2012, august 2012 v sume 3.184,96 EUR splatné dňa 01.10.2012, september 2012 v sume 2.760,21 EUR splatné dňa 31.10.2012, október 2012 v sume 1.771,44 EUR splatné dňa 31.10.2012, túto určenému príjemcovi Sociálnej poisťovni pobočke XXXXX, so sídlom XXXXX, Petőfiho 7 nezaplatil, čím spôsobil ujmu na štátnom rozpočte Slovenskej republiky celkom vo výške 10.921,80 EUR.
V rámci dokazovania bol vypočutý obvinený XXXXX, ktorý sa k spáchaniu skutkov v plnej miere priznal, uviedol, že takto konal, nakoľko firma bola v zlej finančnej situácii. 
Jeho konanie je preukázané aj výsluchom zástupkyne príjemcu zrazených platieb - XXXXX, s vecou súvisiacimi účtovnými dokladmi a inými listinnými dôkazmi. 
Zo záverov znaleckého posudku XXXXX z odboru účtovníctva č. 9/2013 vyplynulo, že obchodná spoločnosť XXXXX, s.r.o. ku dňom splatnosti, kedy bol obvinený povinný v mene tohto subjektu odviesť zrazené platby od zamestnancov, resp. zaplatiť splatné poistné, disponovala takými finančnými prostriedkami, že bola spôsobilá na uhradenie vlastných povinností voči určenému príjemcovi v tých mesiacoch, za ktoré bolo XXXXX vznesené obvinenie.
Zločinu neodvedenia dane a poistného podľa § 277 ods.1, ods.2 písm.b) Trestného zákona, aplikujúc ho na tento prípad, sa dopustí ten, kto vo väčšom rozsahu zadrží a neodvedie určenému príjemcovi splatnú daň, poistné na sociálne poistenie, alebo príspevok na starobné dôchodkové sporenie, ktoré zrazí alebo vyberie podľa zákona. 
Prečinu nezaplatenia dane a poistného podľa § 278 ods.1 Trestného zákona v jeho znení účinnom v čase spáchania skutku sa dopustí ten, kto vo väčšom rozsahu nezaplatí splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie.
Podľa § 86 písmeno e/ Trestného zákona v jeho znení účinnom v čase spáchania skutku, zaniká trestnosť trestného činu neodvedenia dane a poistného podľa § 277 alebo nezplatenia dane a poistného podľa § 278 Trestného zákona, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.
Účinná ľútosť je jedným z dôvodov zániku trestnej zodpovednosti a všeobecne spočíva v tom, že páchateľ trestného činu, ktorý bol už dokonaný, svojou vlastnou aktívnou činnosťou  napraví  škodlivý následok trestného činu,  na ktorý sa účinná ľútosť vzťahuje. Zmyslom účinnej ľútosti je teda najmä motivovať páchateľa sľubom beztrestnosti k tomu, aby zamedzil alebo napravil  škodlivý  následok  trestného  činu.  To  sa  zvlášť  prejavuje  v  osobitnom  ustanovení o účinnej ľútosti vzťahujúcej sa k trestnému činu neodvedení dane a poistného podľa § 277 Trestného zákona, resp. nezplatenia dane a poistného podľa § 278 Trestného zákona, kde zmyslom je primäť páchateľa tohto trestného činu, aby dodatočne splnil svoju zákonnú povinnosť  a ako zamestnávateľ odviedol doposiaľ nezaplatené povinné platby.  Záujem na dodatočnom odvedení príslušných povinných platieb tu má prednosť pred trestným postihom páchateľa. Dodatočným splnením tejto povinnosti v zmysle § 86 písm.e) Trestného zákona je treba rozumieť vyrovnanie čiastky, ktorú páchateľ mal zaplatiť ako platca (zamestnávateľ) za poplatníka (zamestnanca), ktoré od neho za týmto účelom zrazil. Na splnenie podmienok účinnej ľútosti nemusí teda páchateľ uhradiť nezaplatené povinné platby za obdobie predchádzajúce ani za obdobie nasledujúce, prípadne tie, ktoré mal odviesť za zamestnávateľa. Povinnosť splniť sa vzhľadom k výslovnému odkazu len na povinnosť odviesť uvedené povinné platby nevzťahuje ani na sankcie spojené s nesplnením zákonné povinnosti odviesť poistné. To však nič nemení na povinnosti takéto sankcie zaplatiť, nakoľko sú vymáhateľné podľa príslušných predpisov.
Obvinený XXXXX po náležitom poučení aj o tejto forme tzv. účinnej ľútosti uhradil do pokladne Sociálnej poisťovne postupne od 16.01.2013 do 07.05.2013 celkovo čiastku 30.645,67-€, čím uhradil všetky svoje dlhy voči tejto inštitúcii, aj nad rámec trestnej zodpovednosti. Toto následne potvrdila aj splnomocnenkyňa Sociálnej poisťovne - pobočka XXXXX. S výsledkami vyšetrovania sa mohol obvinený oboznámiť dňa 28.05.2013, čiže zákonná lehota na uplatnenie účinnej ľútosti bola zachovaná.
 Týmto zákonom predpokladaným spôsobom teda trestnosť jeho protiprávneho konania s poukazom na vyššie citované ustanovenie § 86 písm.e) Trestného zákona zanikla.
 Podľa § 215 odsek 1 písmeno h) Trestného poriadku prokurátor uznesením zastaví trestné stíhanie, ak zanikla trestnosť činu.
Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Krakovský
prokurátor